เรามาใช้บริการร้านที่อยู่ด้านล่างค่ะ แต่ละโต๊ะจะมีTabletติดตั้งอยู่ เราสามารถสั่งอาหารผ่านทางหน้าจอได้เลยค่ะ ของเราสั่งเป็นข้าวหน้าเนื้อสไปซี่(169บาท) ซึ่งจะเสิร์ฟมาในกล่องข้าว พร้อมกับเครื่องเคียงสลัด กิมจิ และซุปมิโสะค่ะ ข้าวหน้าเนื้อเสิร์ฟมาแบบร้อนๆ ชิมคำแรกออกหวานแล้วตามด้วยความเผ็ด กินกับข้าวญี่ปุ่นร้อนๆ อร่อยมากค่ะ และมีของกินเล่นที่สั่งมาเป็นไก่คาราเกะสไปซี่ ซึ่งมาทีหลังจานหลัก เราเลยขอให้พนักงานใส่กล่องกลับมากินที่บ้าน อันนี้จะติดเค็มและอมน้ำมันไปหน่อย คาดว่าเป็นเพราะไม่ได้กินตอนร้อนๆ ด้วยแหละค่ะ โดยรวมแล้วอาหารอร่อย ราคาไม่ถูกแต่ก็ไม่ได้แพงมาก พนักงานเอาใจใส่ ยิ้มแย้มแจ่มใสดีค่ะ อ้อ ช่วงนี้มีคูปองชิงโชคกินปีตลอดปีด้วยนะคะ หมดเขตสิ้นเดือนนี้